**Kultúrny kreativizmus**, alebo **Kultúrni kreatívci** (Cultural Creatives) sú termíny vytvorené sociológom Paulom H. Rayom a psychologičkou Sherry Ruth Andersonovou, ktorými označili veľkú časť západnej spoločnosti, ktorá sa nedávno vyvinula mimo štandardnej paradigmy modernisti alebo progresivisti verzus tradicionalisti či konzervatívci. Koncept predstavili vo svojej knihe *Kultúrni kreatívci: Ako 50 miliónov ľudí mení svet* (2000), kde tvrdia, že do tejto skupiny môže patriť až 50 miliónov dospelých Američanov (niečo cez štvrtina dospelej populácie). Odhadujú, že ďalších 80-90 miliónov kultúrnych kreatívcov môže byť v Európe.

Obsah
-----

Ray a Andersonová delia kultúrnych kreatívcov na dve podskupiny:

* *Základní* – takmer polovica populácie KK, pričom tento segment tvoria vzdelanejší, poprední myslitelia. Táto skupina zahŕňa mnoho spisovateľov, výtvarníkov, hudobníkov, psychoterapeutov, feministky, alternatívnych poskytovateľov zdravotnej starostlivosti a ďalších odborníkov. Spájajú vážne zameranie na spiritualitu so silnou vášňou pre sociálny aktivizmus.
* *Zelení* - viac sekulárne a extrovertnejšie krídlo. Majú tendenciu nasledovať stanoviská základnej skupiny ale majú konvenčnejší náboženský pohľad. Ich názory na svet sú menej premyslené.

Charakteristika
---------------

Ray a Andersonová vytvorili dotazník pre identifikáciu kultúrnych kreatívcov v západnej spoločnosti. Nižšie uvedené charakteristiky boli identifikované ako ich základné črty. Súhlas s viac ako 10 bodmi naznačuje status kultúrny kreatívec.

* láska k prírode a úprimná starosť o jej zachovanie, a jej prirodzenú rovnováhu.
* silné povedomie o celosvetových otázkach (napr. zmena klímy, chudoba, preľudnenie, atď.) a túžba vidieť viac opatrení na ich riešenie
* osobná angažovanosť a aktivita (napr. princíp od kolísky po kolísku (cradle to cradle, C2C))
* ochota platiť vyššie dane, alebo míňať viac peňazí za tovar, ak tieto peniaze idú na zlepšenie životného prostredia
* veľký dôraz na dôležitosť rozvoja a udržiavania vzťahov
* veľký dôraz na dôležitosť pomoci druhým a rozvoju ich jedinečných schopností
* dobrovoľník s jednej alebo viacerých verejne prospešných oblastiach
* intenzívny záujem o duchovný a duševný rozvoj
* vidieť duchovnosť ako dôležitý aspekt života, ale vyhýbať sa náboženskému fundamentalizmu
* snaha o rovnoprávnosť pre ženy / mužov v podnikaní, živote a politike a podpora dobrých životných podmienok (tzv. slobody) pre ženy a deti
* požaduje od politikov a vlády venovať viac peňazí na vzdelávanie, komunitné programy a podporu ekologicky udržateľnej budúcnosti
* nespokojnosť s ľavicovou a pravicovou politikou
* optimistický pohľad na budúcnosť
* chce byť zapojený do vytvárania nového a lepšieho spôsobu života
* je znepokojený veľkým biznisom a spôsobmi ktoré používajú na generovanie zisku, vrátane ničenia životného prostredia a využívanie chudobnejších krajín
* je malá pravdepodobnosť rozhadzovania peňazí a značného zadlžovania
* nesúhlasí s dôrazom modernej kultúry na „robiť to" a „úspech" v zmysle „konzum" a „zárobok"
* má rád ľudí, miesta a veci, ktoré sú odlišné alebo exotické

Hodnoty
-------

Ray a Andersonová tvrdia, že "hodnoty sú najlepším predpokladom reálneho správania". Nižšie uvedený zoznam uvádza hodnoty, ktoré určujú správanie kultúrnych kreatívcov:

* Autentickosť, činy musia byť v súlade so slovami a presvedčením
* Angažovanosť a neustály proces učenia sa, pohľad na svet ako na prepojený a prelínajúci sa celok
* Idealizmus a aktivizmus
* Globalizmus a ekológia
* Dôležitosť a význam žien

Základní kultúrni kreatívci uznávajú aj hodnoty altruizmu, sebarealizácia a spirituality.

V podnikaní
-----------

Kultúrny kreativizmus v podnikaní identifikoval Ron Rentel v texte *Karma Queens, Geek Gods and Innerpreneurs* v roku 2008. Rentel pomenoval podnikateľských kultúrnych kreatívcov "innerpreneurs" (podnikateľ s dušou). Innerpreneurs majú nasledovné určujúce charakteristiky:

* vysoká potreba úspechu
* vysoké požiadavky na nezávislosť
* nízke nároky na konformizmus
* vnútorné zameranie na riadenie, vedenie
* láska k nejednoznačnosti
* sklon k riskovaniu
* posadnutosť príležitosťou

Zatiaľ čo podnikatelia využívajú svoje podnikanie pre peňažné zisky, innerpreneurs za cieľ svojho podnikania považujú hľadanie sebarealizácie (tvorivosť, duchovnosť, emocionálnosť) a vytvárajú sociálne zmeny.
V roku 2008 bola veľa diskusia v západných médiách o 'kreatívnej ekonomike' a dôležitosti 'kreatívnej triedy'. Richard Florida vydával sériu kníh o takto označenej 'kreatívnej triede' a jej nadchádzajúceho hospodárskeho významu. Bill Gates prehovoril na Svetovom ekonomickom fóre v roku 2008 o potrebe 'kreatívneho kapitalizmu' ako riešiteľa svetových problémov. Domnievajú sa, že byť kreatívny a vynaliezavý bude kľúčom k obchodnému úspechu v 21. storočí. Vidiecky hospodársky úspech bude určený jeho schopnosťou mobilizovať, prilákať a udržať si ľudí s tvorivým talentom.

Použitie termínu "integrálna kultúra"
-------------------------------------

Ray označuje termínom "integrálna kultúra" rozvíjajúcu sa subkultúru označovanú tiež ako transmodernismus, ktorý on označuje ako Kultúrny kreativizmus. Zaoberajú sa ekologickou udržateľnosťou a v prípade základnej skupiny zdôrazňujú osobný a duchovný rozvoj. Ide o osoby, ktoré môžu zmiešať to najlepšie z tradicionalizmu a modernizmu a vytvoriť novú syntézu kognitívneho štýlu založenú na syntéze rôznych informácií z mnohých zdrojov do veľkého obrazu.

Referencie
----------

* *Tento článok je čiastočný alebo úplný preklad článku Cultural\_Creatives na anglickej Wikipédii (číslo revízie nebolo určené).*

Externé odkazy
--------------

* Ďalšie informácie v slovenčine Archivované 2011-11-04 na Wayback Machine